**ZAKON**

**O IZMJENAMA I DOPUNAMA ZAKONA O DJEČJOJ ZAŠTITI**

Član 1.

U Zakonu o dječjoj zaštiti („Službeni glasnik Republike Srpske“, br. 114/17 i 122/18), u članu 4. riječi: „centra za socijalni rad, odnosno službe socijalne zaštite (u daljem tekstu: Centar) i“ brišu se.

Član 2.

U članu 10. u stavu 1. ispred riječi: „Prava“ broj 1 u obostranoj zagradi, briše se.

U tački 8) poslije riječi: „dijete“ dodaje se zapeta i nova tačka 9) koja glasi:

„9) naknada roditelju-njegovatelju ili njegovatelju“.

Član 3.

U članu 15. u st. 2. i 3. poslije riječi: „nezaposlena“ riječi: „šest mjeseci prije rođenja djeteta“ brišu se.

Poslije stava 3. dodaje se novi stav 4. koji glasi:

„(4) Izuzetno od stava 2. pravo na materinski dodatak može ostvariti majka koja ima prebivalište u Republici ako otac djeteta ima prebivalište u Republici najmanje godinu dana prije rođenja djeteta“.

Član 4.

U članu 24. u stavu 2. riječi: „t. 2) i 5)“ zamjenjuju se riječima: „tačka 2)“.

Poslije stava 2. dodaje se novi stav 3. koji glasi:

„(3) Kao prihod, u smislu stava 1. tačka 5) ovog člana, uzima se iznos osnovice na koju se uplaćuju doprinosi u skladu sa zakonom kojim se uređuje oblast doprinosa.“

Stav 7. mijenja se i glasi:

„(7) Prihodi ostvareni po osnovu prava na dodatak za pomoć i njegu drugog lica, novčanu pomoć i ličnu invalidninu, u smislu zakona kojim se uređuje oblast socijalne zaštite, ne smatraju se prihodima u smislu ovog zakona.“

Dosadašnji st. 3, 4, 5, 6. i 7. postaju st. 4, 5, 6, 7. i 8.

Član 5.

U članu 27. stav 1. briše se.

Stav 2. mijenja se i glasi:

„(2) Organizaciona jedinica Fonda u prvom stepenu donosi rješenje o priznavanju prava na refundaciju.“

U stavu 4. broj: „30“ zamjenjuje se riječju: „mjesec“.

Dosadašnji st. 2, 3, 4, 5, 6. i 7. postaju st. 1, 2, 3, 4, 5. i 6.

Član 6.

U članu 28. stav 2. briše se.

U stavu 3. riječi: „iz člana 27. stav 1. ovog zakona“ brišu se, a riječi: „godinu dana“ zamjenjuju se riječima: „šest mjeseci“, poslije riječi: „odsustva“ dodaju se riječi: „uz dokaz o uplaćenim doprinosima“.

U stavu 5. broj „3.“ zamjenjuje se brojem „2.“, a broj „4.“ zamjenjuje se brojem „3.“.

Dosadašnji st. 3, 4. i 5. postaju st. 2, 3. i 4.

Član 7.

U članu 30. stav 2. mijenja se i glasi:

„(2) Korisnik prava na refundaciju iz stava 1. ovog člana mora ispunjavati uslove iz člana 26. stav 2. i člana 28. stav 1. ovog zakona.“

Član 8.

U članu 32. stav 2. mijenja se i glasi:

„(2) Korisnik prava na refundaciju iz stava 1. ovog člana mora ispunjavati uslove iz člana 26. stav 2. i člana 28. stav 1. ovog zakona.“

Poslije stava 2. dodaje se novi stav 3. koji glasi:

„(3) Zahtjev za refundaciju naknade plate za vrijeme rada sa polovinom punog radnog vremena radi pojačane njege i brige o djetetu sa smetnjama u razvoju, korisnik prava na refundaciju podnosi u roku od godinu dana od dana izdavanja nalaza doktora medicine o potrebi pojačane njege.“

Član 9.

U članu 33a. u stavu 1. ispred riječi: „Korisnicima“ broj 1 u obostranoj zagradi, briše se, a broj: „80“ zamjenjuje se brojem: „100“.

Stav 2. briše se.

Član 10.

Poslije člana 36. dodaje se novi odjeljak 8a. i novi čl. 36a, 36b, 36v. i 36g. koji glase:

„8a. Naknada roditelju-njegovatelju ili njegovatelju

Član 36a.

(1) Pravo na naknadu roditelju-njegovatelju ili njegovatelju ostvaruje jedan od roditelja djeteta sa smetnjama u razvoju, najduže do navršene 30. godine života djeteta, koje:

1) ima trajno oštećenje ili oboljenje zbog kojih je potpuno zavisno od pomoći i njege drugog lica pri zadovoljavanju osnovnih životnih potreba, sa procentom tjelesnog oštećenja od 100%,

2) nije u mogućnosti da se kreće ni uz pomoć ortopedskih pomagala, i kome je za kretanje i zadovoljavanje najosnovnijih životnih potreba neophodna cjelodnevna briga i pomoć drugog lica,

3) ima potrebu za posebnom njegom na osnovu nalaza i mišljenja stručne komisije, u skladu sa zakonom kojim se uređuje oblast socijalne zaštite,

4) nije u mogućnosti da se osposobljava za rad u struci kroz nastavak školovanja,

5) ne ostvaruje pravo na smještaj u ustanovu socijalne zaštite, zdravstvenu ustanovu ili nije ostvarilo pravo na zbrinjavanje u hraniteljsku porodicu, niti ostvaruje pravo na dnevno zbrinjavanje, u skladu sa zakonom kojim se uređuje oblast socijalne zaštite.

(2) Ukoliko u porodici ima dvoje ili više djece iz stava 1. ovog člana, pravo na naknadu roditelju-njegovatelju ili njegovatelju mogu ostvariti oba roditelja, ako su nezaposlena.

(3) Ukoliko je dvoje ili više djece iz stava 1. ovog člana odlukom nadležnog organa povjereno jednom roditelju, pravo na naknadu roditelju-njegovatelju ili njegovatelju može ostvariti i jedan od nezaposlenih članova porodice sa kojim djeca i roditelj žive u domaćinstvu.

(4) Nezaposlenom bračnom ili vanbračnom supružniku roditelja djeteta iz stava 1. ovog člana sa kojim dijete živi u domaćinstvu, umjesto roditelju može se priznati pravo na naknadu roditelju-njegovatelju ili njegovatelju.

Član 36b.

Izuzetno od člana 36a. ovog zakona, kada su roditelji djeteta sa smetnjama u razvoju umrli ili nijedan od roditelja ne živi s djetetom i o njemu se ne brine, ili živi sa djetetom, ali nije u mogućnosti da mu pruži potrebnu njegu zbog svog psihofizičkog stanja, naknada roditelju-njegovatelju ili njegovatelju može se priznati jednom od nezaposlenih članova porodice sa kojim dijete sa smetnjama u razvoju živi u domaćinstvu.

Član 36v.

(1) Pravo na naknadu roditelju-njegovatelju ili njegovatelju može ostvariti roditelj ili njegovatelj iz čl. 36a. i 36b. ovog zakona, pod uslovom da:

1) ima zdravstvenu sposobnost za pružanje posebne njege djetetu sa smetnjama u razvoju,

2) nije u radnom odnosu,

3) nije stariji od 65 godina,

4) je na osnovu mišljenja nadležnog organa starateljstva podoban za roditelja-njegovatelja ili njegovatelja djeteta sa smetnjama u razvoju,

5) mu nije oduzeto roditeljsko pravo ili poslovna sposobnost,

6) nije korisnik prava iz člana 10. stav 1. tačka 6) ovog zakona,

7) nije korisnik prava na pomoć i njegu drugog lica i ličnu invalidninu.

(2) Pravo na naknadu roditelju-njegovatelju ili njegovatelju ostvaruje se prvog dana narednog mjeseca od dana podnošenja zahtjeva.

Član 36g.

(1) Visina naknade za roditelja-njegovatelja ili njegovatelja utvrđuje se u iznosu od 25% od osnovice iz člana 21. ovog zakona.

(2) Ministar donosi pravilnik o postupku utvrđivanja potrebe za posebnom njegom djeteta sa smetnjama u razvoju koju pruža roditelj-njegovatelj ili njegovatelj.“

Član 11.

Član 37. mijenja se i glasi:

„Prava iz člana 10. stav 1. t. 1), 2), 3), 7), 8) i 9) ovog zakona može ostvariti lice pod uslovom da ima prebivalište u Republici, odnosno stranac sa stalnim ili privremenim boravkom, a prava iz člana 10. stav 1. t. 4), 5) i 6) ovog zakona ostvaruju se prema sjedištu korisnika prava na refundaciju.“

Član 12.

Član 38. mijenja se i glasi:

„(1) O zahtjevu za ostvarivanje prava iz člana 10. stav 1. t. 1), 2), 3), 7), 8) i 9) ovog zakona u prvom stepenu rješenjem odlučuje organizaciona jedinica Fonda na čijem području podnosilac zahtjeva ima prebivalište, odnosno dozvolu za boravak stranaca.

(2) O zahtjevu za ostvarivanje prava iz člana 10. stav 1. t. 4), 5) i 6) ovog zakona odlučuje organizaciona jedinica Fonda prema sjedištu korisnika prava na refundaciju.“

Član 13.

U članu 39. riječ: „Centar“ zamjenjuje se riječima: „organizaciona jedinica Fonda“, a riječi: „nadležnom centru“ zamjenjuju se riječima: „nadležnoj organizacionoj jedinici Fonda“.

Član 14.

U članu 40. u stavu 1. riječ: „Centru“ zamjenjuje se riječima: „organizacionoj jedinici Fonda“.

Član 15.

U članu 42. u stavu 1. riječ: „Centra“ zamjenjuje se riječima: „organizacione jedinice Fonda“.

Član 16.

Član 43. mijenja se i glasi:

„(1) Organizaciona jedinica Fonda koja rješava o pravu na dodatak na djecu i pravu na naknadu roditelju-njegovatelju ili njegovatelju preispituje uslove za nastavak korišćenja prava.

(2) U postupku preispitivanja uslova za ostvarivanje prava na dodatak na djecu i prava na naknadu roditelju-njegovatelju ili njegovatelju, priznata prava se produžavaju za 12 mjeseci, a novo rješenje se donosi samo ukoliko su nastale promjene koje imaju uticaj na dalje korišćenje prava.“

Član 17.

U članu 50. u stavu 4. riječi: „Centra i“ brišu se.

Član 18.

U članu 53. stav 2. briše se.

U stavu 3. poslije riječi: „troškove“ dodaju se riječi: „prvostepenog i“.

Dosadašnji stav 3. postaje stav 2.

Član 19.

Poslije člana 58. dodaje se novi član 58a. koji glasi:

„Član 58a.

(1) Pravo na refundaciju naknade plate za vrijeme korišćenja porodiljskog odsustva u 2019. godini priznaće se po odredbama zakona koji je važio do stupanja na snagu ovog zakona.

(2) Pravo na refundaciju naknade plate za vrijeme rada sa polovinom punog radnog vremena radi pojačane njege djeteta do tri godine života i pravo na refundaciju naknade plate za vrijeme rada sa polovinom punog radnog vremena radi pojačane njege i brige o djetetu sa smetnjama u razvoju u 2019. godini priznaće se po odredbama zakona koji je važio do stupanja na snagu ovog zakona.

(3) Rješenja o ostvarenim pravima na refundaciju naknade plate za vrijeme korišćenja dijela porodiljskog odsustva u 2020. godini i rješenja o ostvarenim pravima na refundaciju naknade plate za vrijeme rada sa polovinom punog radnog vremena u 2020. godini donesena prije stupanja na snagu ovog zakona uskladiće se sa odredbama ovog zakona.“

Član 20.

Poslije člana 59. dodaje se novi član 59a. koji glasi:

„Član 59a.

(1) Ministar će u roku od šest mjeseci od dana stupanja na snagu ovog zakona donijeti Pravilnik o postupku utvrđivanja potrebe za posebnom njegom djeteta sa smetnjama u razvoju koju pruža roditelj-njegovatelj ili njegovatelj (član 36g. stav 2).

(2) Fond će uskladiti svoju organizaciju i opšte akte sa odredbama ovog zakona u roku od godinu dana od dana njegovog stupanja na snagu.

(3) Do usklađivanja organizacije Fonda poslove iz člana 38. ovog zakona će obavljati nadležni centri za socijalni rad, odnosno nadležne službe za socijalnu zaštitu jedinica lokalne samouprave.“

Član 21.

Ovaj zakon se objavljuje u „Službenom glasniku Republike Srpske“, a stupa na snagu 1. januara 2020. godine.

Broj: 02/1-021-1241/19 PREDSJEDNIK

Datum: 6. decembra 2019. godine NARODNE SKUPŠTINE

Nedeljko Čubrilović